VS002593
Datum: 2007-03-11T01:00:00.000+01:00
datum_sodbe_i_stopnje: 2011-12-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe kolena in goleni in njihove posledice
fischer: izredno hudi primeri
odskodnina: 320.000 EUR (končni znesek odškodnine je bil ustrezno zmanjšan glede na 50% soodgovornost oškodovanca) - enotna odškodnina
opombe: II Ips 145/2013 Reviziji tožene stranke je bilo delno ugodeno, tako, da je bila soodgovornost oškodovanca zvišana s 30% na 50%.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mlad moški.

## Škodni dogodek

Oškodovanca, izkušenega lovca, je v gozdu ranila rjava medvedka - držeč ga za nogo ga je treščila ob manjše drevo, po njem udrihala s tacami in se z njim vred zakotalila po strmem hribu. Soodgovornost oškodovanca je bila ocenjena na 50%.

## Poškodba

3 cm velika razpočna rana na temenu, palpatorna bolečnost vratne hrbtenice, izpah med 6. in 7. vratnim vretencem, 4 cm velika sled udarca na prsnem košu, izpad občutka na dotik na trupu od prsnih bradavic navzdol, izpad občutka nog, dve po 3 cm veliki raztrganini na desni goleni, dve po 1 cm veliki raztrganini na desni ritnici. Ohromelost vseh štirih okončin zaradi poškodbe vratne hrbtenice in hrbtenice - tetraplegija.

## Telesne bolečine

Hude telesne bolečine - 3 tedne, srednje hude telesne bolečine - 2 meseca, lahke telesne bolečine - 6 mesecev. Občasne srednje hude bolečine trpi v zadnjem letu po več ur dnevno, trajale pa bodo tudi v bodoče.

#### Hospitalizacija

V intenzivni negi - 14 dni, na navadnem oddelku - 3 dni. Operacija v splošni anesteziji - odstranitev medvretenčne ploščice in zalitje nastalega prostora s kostnim transplantatom iz leve črevnice.

#### Ambulantno zdravljenje

Obiski pri osebnem zdravniku.

#### Rehabilitacija

Naporna rehabilitacija v IRSR - 5 mesecev; v varstveno delovnem centru - 2 meseca; rehabilitacija v zdravilišču - 3 tedne.

#### Nevšečnosti med zdravljenjem

Dihanje z umetnimi pljuči 3 dni, ko je imel cevko v sapniku; nošenje trde ovratnice 2 meseca. Dolga hospitalizacija v intenzivni negi je bila huda preizkušnja zaradi stalnega občutka bližine smrti. Prejemanje infuzije, umetne prehrane, iztrganost iz domačega okolja, izguba zasebnosti, popolna odvisnost od negovalnega osebja pri hranjenju, negi in fizioloških potrebah. Kateterizacija mehurja, navajanje nanjo še posebej glede na ohromele roke, odvajanje 3x tedensko, MRI.

## Strah

Primarni strah - ob napadu je bil pri zavesti in se je močno ustrašil za življenje. Ta strah je trajal ves čas prevoza v bolnišnico, do intubacije pred operacijo. Zelo hud sekundarni strah za izid zdravljenja, mešan z upanjem, da se bo stanje izboljšalo - 3 mesece. Srednje hud sekundarni strah za izid zdravljenja - do zaključka zdravljenja. Lažji strah še traja - s stanjem se še vedno ne more sprijazniti in se upravičeno boji zapletov.

## Zmanjšanje življenjske aktivnosti

Oškodovanec je utrpel katastrofalno škodo. Ima trajne anatomske in funkcionalne posledice. Funkcionalne so popolna ohromelost spodnjih udov in delna ohromelost zgornjih. Gibljivost leve rame je zavrta, prav tako dvig in upogib zapestij, moč mišic upogibalk prstov je minimalna. Groba moč mišic ramenskega obroča in obeh nadlakti je ohranjena. Od prsnih bradavic navzdol je telo neobčutljivo na dotik. Ima krče v drobovju. Ne more se sam obleči, obuti, pri umivanju je delno samostojen. Zaradi katetra in nezmožnosti, da se sam uredi, ne more v družbo. Vozi tetraplegiku prilagojen avtomobil, vendar ga vožnja hitro utrudi. Družbi se izogiba, prijateljev skoraj nima več, nima partnerice.

#### Opis invalidnosti

invalid I. kategorije

## Skaženost

Brazgotina na vratu (10 cm); prečna brazgotina nad črevnico (6 cm), ki jo pokrije obleka. Vezan je na invalidski voziček, ima vidno deformirane prste. Zaradi tega dodatno duševno trpi.

---

OZ člen 179